b'\n_START_ARTICLE_\nMaurice Gibb\n_START_SECTION_\nLiv og arbeid\n_START_PARAGRAPH_\nGibb-br\xc3\xb8drene ble f\xc3\xb8dt p\xc3\xa5 Isle of Man, flyttet i 1955 til Manchester i England, siden til Australia der de bodde fra 1958 til 1967 da de flyttet til London. The Bee Gees platedebuterte med en singel i Australia i 1963. Mens Barry og Robin var hovedvokalister i bandet, koret Maurice og spilte tangentinstrumenter og bass. Alle br\xc3\xb8drene skrev sanger. Da Maurice d\xc3\xb8de i 2003, fortsatte Robin som soloartist til han selv d\xc3\xb8de av kreft i 2012. _NEWLINE_Gibb var kommand\xc3\xb8r av Order of the British Empire.\n_START_SECTION_\nTidlige \xc3\xa5r\n_START_PARAGRAPH_\nGibb vokste opp med familien sin i Chorlton-cum-Hardy i Manchester i England. I 1958 flyttet familien til Brisbane i Australia fordi foreldrene ville gi guttene et nytt milj\xc3\xb8 \xe2\x80\x93 de var p\xc3\xa5 dette tidspunktet i ferd med \xc3\xa5 bli kriminelle. Familien bosatte seg i Cribb Island, en av de fattigste str\xc3\xb8kene i byen. Omr\xc3\xa5det ble senere jevnet med jorden for \xc3\xa5 gi plass til Brisbane lufthavn.\n_START_SECTION_\nD\xc3\xb8d\n_START_PARAGRAPH_\nOm ettermiddagen 8. januar 2003 falt Gibb om med magesmerter og ble f\xc3\xb8rt til Mount Sinai Medical Center i Miami. Der ble det fastsl\xc3\xa5tt at han hadde en blokkering i tarmen, og deler av magesekken og 80 prosent av tynntarmen ble operert vekk. L\xc3\xb8rdag 11. januar falt han i koma og d\xc3\xb8de natt til s\xc3\xb8ndag.'